Μια κριτική προσέγγιση του κινήματος «Ενάντια στην Κουλτούρα του Βιασμού»
Creators: name: Σάζο, Σόφι Μίτι
Publisher: name: Aristotle University of Thessaloniki
Year: 2020
Subjects: Φεμινισμός
Κουλτούρα του Βιασμού
Πολιτική Ορθότητα
Feminism
Rape Culture
Political Correct

description: Σκοπός της παρούσας διατριβής είναι η ανάδειξη του πολιτικού μέσα στο φεμινισμό και πιο συγκεκριμένα στη θεωρία ενάντια στην «κουλτούρα του βιασμού». Επιχειρείται να παρουσιαστεί η έννοια της «κουλτούρας του βιασμού» καθώς και οι προβληματικές που προκύπτουν από τους λόγους που αναπτύσσονται σε αυτή τη θεωρία. Τα ερωτήματα που προκύπτουν είναι τα εξής: Με ποιον τρόπο ορίζουμε το πολιτικό και πού εντοπίζουμε τον εχθρό εναντίον του οποίου κινούμαστε; Ποια είναι τα μέσα που επιλέγουμε για την επίτευξη των σκοπών μας; Να διερωτηθούμε κατά πόσο και με ποιες προϋποθέσεις το κίνημα ενάντια στην κουλτούρα του βιασμού μπορεί να είναι ένα κίνημα πολιτικό. Αν οραματίζεται έναν άλλον κόσμο και ποιος είναι αυτός ο κόσμος. Αναπτύσσονται έτσι κάποιες κριτικές για το ζήτημα της σεξιστικής γλώσσας αλλά και για την αλληλεπίδραση αυτής της προσέγγισης με άλλους κοινωνικούς και πολιτικούς παράγοντες της παρούσας χωροχρονικής συνθήκης καθώς και την έννοια του φύλου και της σεξουαλικότητας. Αποτελεί μια προσπάθεια να εντοπιστούν με τρόπο διαλεκτικό οι συγκλίσεις και οι αποκλίσεις που προκύπτουν από το κυρίαρχο υπάρχον και, ως εκ τούτου, να αναδειχθεί η πολιτική διάσταση αυτής της φεμινιστικής προσέγγισης. Ως μια προσπάθεια διαύγασης αυτών των ενδεχόμενων κινδύνων εξετάσουμε την προσέγγιση της κουλτούρας του βιασμού αναφορικά με τη χρήση της σεξιστικής γλώσσας σε μια συσχέτιση με την έννοια της πολιτικής ορθότητας και όλα αυτά υπό το φως της έννοιας του πολιτικού στον φεμινιστικό λόγο. Έτσι, θα προσπαθήσουμε να ερμηνεύσουμε την επίδραση της πολιτικής ορθότητας στην σεξουαλικότητα/σεξουαλική έκφραση και να εξάγουμε την πολιτική διάσταση της θεωρίας ενάντια στην κουλτούρα του βιασμού. Η σεξουαλικότητα ως αναλυτικό εργαλείο αφορά τόσο τη διερεύνηση της ερωτικής διάστασης της κοινωνικής μας ζωής αλλά, κυρίως, τη σύνδεση αυτής της ερωτικής διάστασης με ευρύτερα θεωρητικά και κοινωνικά ζητήματα. Υποστηρίζουμε ότι η πολιτική ορθότητα ενδέχεται να έχει επιπτώσεις -αρνητικές- στο πεδίο της σεξουαλικότητας μέσω μηχανισμών άσκησης βιοπολιτικής εξουσίας. Δεν σημαίνει βέβαια ότι δεν αναγνωρίζουμε τις πολύ σημαντικές αναλύσεις πάνω στο ζήτημα της σεξιστικής γλώσσας και τη συμβολή τους στο φεμινιστικό κίνημα, κάθε άλλο. Ωστόσο, επειδή είναι σημαντικό να έχουμε κατά νου την τάση του υπάρχοντος συστήματος να αφομοιώνει αγώνες και κινήματα, να τα φέρνει στα μέτρα του και να τα ευτελίζει θεωρούμε ότι είναι σημαντικό στην παρούσα συνθήκη να εντάξουμε στη συζήτηση και αυτή την πτυχή. Όσον αφορά, επομένως, την πολιτική διάσταση του φεμινισμού υποστηρίζουμε ότι αν ο φεμινισμός εξακολουθεί να θέλει να αποτελεί ένα κίνημα συνολικής απελευθέρωσης και ισότητας μεταξύ των υποκειμένων οφείλει να είναι σε θέση να αντιληφθεί τέτοιους ενδεχόμενους κινδύνους και να διαμορφώσει αντίστοιχα την πολιτική ανάλυση και δράση.
description: The purpose of this paper is to highlight the politics of feminist theory and more specifically of theory against “rape culture”. It is an attempt to present the concept of "rape culture" as well as the skepticism arising from the discourses developed in this theory. The questions that arise are: How do we define politics and how do we identify the enemy that we are trying to fight? What are the means we choose in order to achieve our goals? To ask ourselves whether and under which conditions the movement against “rape culture” can be a political movement. If the feminist theory envisions a different word, which is this word. Some critiques are developed regarding the sexist language taking into consideration the interaction of this approach with other social and political factors of the present space-time condition and the interaction with the concept of gender and sexuality as well. It is an attempt to dialectically identify the convergences and divergences that arise from the existing situation and, therefore, to highlight the political dimension of this feminist approach. Thus, we make an attempt to interpret the effect of political correctness on sexuality / sexual expression and to extract the political dimension of the theory against “rape culture”. Sexuality as an analytical tool concerns both the exploration of the sexual dimension of our social life but, above all, the connection of this sexual dimension with broader theoretical and social issues. We argue that political correctness may also have a negative impact on sexuality through mechanisms of biopolitical power. Of course, this does not mean that we do not acknowledge the very important analyzes regarding the sexist language and their contribution to the feminist movement, anything but that. However, because it is important to keep in mind the tendency of the existing system to assimilate the struggles and the movements, to bring them to its measures and to degrade them, we consider it important to include this aspect in the debate. With regard to the political dimension of feminism, therefore, we argue that if feminism still wants to be a movement of total liberation and equality among subjects, it must be able to perceive such potential dangers and shape political analysis and action accordingly.